BE: Shqipëria të përparojë me reformat
BE-ja shpall nisma të reja për të përshpejtuar integrimin e vendeve të Ballkanit perëndimor
Bashkimi Europian vlerëson se është në interesin e tij dhe të Europës në tërësi që rajoni i Ballkanit të ecë përpara në reformat politike dhe ekonomike. Për këtë arsye komisioneri për Zgjerimin Olli Rehn bëri sot publike në Bruksel synimin e Komisionit për të forcuar bashkëpunimn me vendet e rajonit dhe të nxisë përparimin e tyre më të shpejtë drejt integrimit. Komisioni ka prezantuar një sërë nismash të reja dhe zgjerim të atyre ekzistuese që shkojnë nga liberalizimi i vizave, rritja e bursave për studentët, zhvillimin e forcimin e shoqërisë civile, deri në krijimin e një rrjeti rajonal të transportit. Në document, tha komisioneri Rehn ne u dërgojmë mesazhe të shkurtra politike secilit prej vendeve duke vënë theksin në fushat që kanë më shumë rëndësi për hapat e tyre të mëtejshëm drejt anëtarësimit. Për Shqipërinë këto mesazhe u përcollën nga ambasadori i delegacionit të Komisionit europian në Tiranë Helmut Lohan. Duke cituar dokumentin ai tha se Por kërkesat për Shqipërinë vazhdojnë të mbeten po ato: "Reforma elektorale, fuqizimi i shtetit ligjor, reforma në sistemin gjyqësor, lufta kundër krimit të organizuar dhe korrupsionit janë cështje qëndrore. Përmirësimi i klimës në parlament do të ndihmonte për të ecur përpara në këto çështje". Në dokumentin e Bashkimit Europian thuhet më tej se Për çështjen e zgjedhjeve ambasadori Lohan u tregua optimist duke vlerësuar dialogun politik për të por duke evituar komentet mbi tensione e forta politike mbi këtë teme: Në nismat e reja të Bashkimit Europian, ajo që paraqet interes për Shqipërinë është edhe çështja e vizave. Pasnesër në Tiranë, zëvendëspresidenti i Komisionit Europian Franco Frattini do të vijë në Tiranë për të hapur bisedimet me Shqipërinë për liberalizmin e vizave. Një hap mjaft i rëndësishëm ndonëse do të kërkojë një periudhë të gjatë. Megjithatë kohëzgjatja është në dorë të shtetit shqiptar, nëse do të arrijë t’i përgjigjet në kohë detyrimeve për këtë çështje.//rd//